Šiaulių gidas

Šokių vakaras. Groja grupė „Šaulys“
2023-02-19 17:00 (Europe/Helsinki) | Šiaulių kultūros centro Oranžinė salė (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro Oranžinė salė (Aušros al. 31)

2023 m. vasario 19 d. 17 val.

4 Eur

Vasario 26 d. 17 val. Šiaulių kultūros centro Oranžinėje salėje (Aušros al. 31) šokių vakaro metu šokėjus linksmai praleisti laiką kvies grupė „Šaulys“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel.: +370 683 57 691 arba e. p. kasa@siauliukc.lt.

Solinis Linos Rastokaitės koncertas „Muzika pakeitusi Lietuvą“
2023-02-19 18:00 | Šiaulių kultūros centro Didžioji koncertų salė (Aušros al. 31)
Vasario 19 d. širdimi pakeliauti kvies Linos Rastokaitės solinis koncertas „Muzika pakeitusi Lietuvą“. Jausmingame renginyje žiūrovai išgirs visiems gerai žinomą, savo laiku Lietuvą pakeitusią muziką. Skambės Vytauto Kernagio, Hiperbolės kūriniai, dainos iš Velnio nuotakos ir kitų lietuviškų miuziklų, taip pat dainos pagal Algimanto Baltakio, Antano Miškinio, Pauliaus Širvio eilėraščius bei šiuolaikinių kompozitorių kūriniai. Muziką lydės nuotaikingi pasakojimai apie Lietuvos kūrėjų gyvenimą.
„Su šiais kūriniais visi augome, juos išgyvenome, be galo daug kartų dainavome. Jie pakeitė ne tik mus, bet ir Lietuvą. Aš žiūrovams papasakosiu, kaip tai vyko. O taip pat pažersiu smagių, pikantiškų istorijų iš muzikantų, poetų gyvenimo. Sužinosite, apie ką Širvys kalbėjosi su nepažįstama traukinio keleive, kokias kūrybines kančias patyrė Vytautas Kernagis, kokie mistiški ir nepaaiškinami dalykai dėjosi statant Velnio nuotaką ir kurioje Žemės vietoje buvo nufilmuotas miuzikle matytas rojus bei daug kitų įdomybių“, – pasakoja atlikėja.
Žiūrovai pasiners ne tik į lyrišką, ramią nostalgiją. Bus ir tikrų muzikinių šėlionių bei pokštų. Laukia didelė žanrų ir emocijų įvairovė bei daugybė spalvų.
Akomponuoja Feliksas Zakrevskis

Spektaklis „Gal nedarom tragedijos“
2023-02-22 19:00 | Šiaulių kultūros centro Didžioji koncertų salė (Aušros al. 31)
„Gal nedarom tragedijos“ – komedija, kurioje vaidina Giedrius Savickas, Mantas Stonkus, Gelminė Glemžaitė ir Milda Noreikaitė. Spektaklio režisierius – Simonas Aškelavičius. Scenografė ir kostiumų dailininkė – Kotryna Daujotaitė.

Spektaklio pjesės autorė – garsi šiuolaikinė prancūzų dramaturgė Yasmina Reza. Jos parašyta ir premijomis apipilta drama (originalus pavadinimas „Le Dieu du carnage“) žavi puikiu personažų psichologijos išmanymu ir talentingai išvystyta veiksmo dinamika.

S. Aškelavičiaus ir fantasinio aktorių ketvertuko dėka pjesė atsiplėšė nuo originalo. Ji suskambo lietuviškomis aktualijomis, kurios žiūrovų sutinkamos garsiu juoku. Personažus žiūrovai gali be vargo atpažinti iš savo gyvenimiškos patirties.

Spektaklio pradžioje sužinome, kad Armando (Mantas Stonkus) ir Anetos (Gelminė Glemžaitė) vienuolikmetis sūnus per konfliktą lazda išmušė du dantis Valentino (Giedrius Savickas) ir Veronikos (Milda Noreikaitė) sūnui. Pastarųjų namuose ir susitinka abiejų šeimų tėvai, norėdami aptarti konflikto priežastis ir civilizuotai išspręsti pasekmes.

Giedriaus Savicko personažas – prekybininkas Valentinas – iki ašarų juokingas keistuolis, kuris kritinėse situacijose staiga pasisemia akiplėšiškos drąsos. G. Savickas gali būti juokingas net kai nenori, tačiau „Gal nedarom tragedijos“ galima pamatyti, koks genialiai komiškas jis tampa, kai to nori.

Manto Stonkaus ne tik aktoriaus, bet ir „stand-up“ komiko biografija leido jam itin vykusiai savo personažą kilstelėti į naują lygį. Jo advokatas Armandas – telefono iš rankų nepaleidžiantis, tarsi adatas taiklius ir net žiaurius juokelius durstantis veikėjas.

Mildos Noreikaitės kuriama Veronika – rašytoja ir Afrikos kultūros gerbėja – atrodo nuostabi ir tobula. Darosi įdomu, kas gi slypi už šio supermamos, superžmonos ir supermoters fasado? Nesijaudinkite, tikrai sužinosite.

Gelminė Glemžaitė vaidina M. Stonkaus personažo Armando žmoną Anetą. Pastaroji atrodo lyg ir pati santūriausia iš veikėjų. Tačiau, kai baigsis kantrybė, žiūrovo lauks tikras sprogimas.

„Gal nedarom tragedijos“ – nenuspėjamas spektaklis, kad ir ką prognozuosit, vis tiek nustebins. Būtina priminti, kūrinys turi N-18 amžiaus cenzą. Vaikai į salę neįleidžiami, o suaugę žiūrovai įspėjami: jame rūkoma, gali būti vartojama necenzūrinė leksika, kai kurios scenos gali šokiruoti.

Magic Men show vyrų erotinis šou "The Gentlemen & Menmania" N-18
2023-02-24 20:00 | Šiaulių arena
Karštas vakaras su geriausiais Europos vyrų erotinio šokio atstovais Šiaulių arenos mažojoje salėje!
The Gentlemen (Slovakija) – daugkartiniai erotinio šokio čempionai bei prizininkai. Kolektyvui vadovauja vienas geriausių sceninio šokio choreografų Johnny Mečochas, kuris į pasirodymus įnešė daug aistringo ir viliojančio judesio, gundančių žvilgsnių ir, kaip įprasta The Gentlemen pasirodymuose – subtilaus pikantiškumo, dėl kurio moterys tiesiog užverda…
MENMANIA (Vokietija) – tai unikalus geriausių vyrų striptizo šokėjų šou kolektyvas, kurio įkūrėjas ir meno vadovas – Julianas Mora (Cheappndales, California dreamers, Centocelle nightmare) iš JAV. Tai šokėjai, aktoriai, akrobatai ir puikūs šou atlikėjai, kurie nuves Jus į magišką kelionę, išpildysiančią slapčiausius norus bei svajones!
Atsikvėpk nuo kasdienių rūpesčių ir pasinerk į aistringas treniruotų kūnų, kerinčios choreografijos ir nurausti verčiančias emocijas!
Pagrindinė renginio informacija
Nuolaidos: netaikomos
Renginio trukmė: 2 val. 30 min
Pertrauka: yra
Amžiaus cenzas: N18.
Organizatorius: MB „Menų piramidė”

Grupės „Nerija“ koncertas „O, kaip bėga metai“
2023-02-25 18:00 | Šiaulių kultūros centro Didžioji koncertų salė (Aušros al. 31)
Vasario 25 d. 18 val. Šiaulių kultūros centro Didžiojoje koncertų salėje vyks grupės „Nerija“ koncertas „O, kaip bėga metai“.
Visa Lietuva žino, kas yra „NERIJA”. Ypatingai vyresnieji. Labiausiai įsiminę šlageriai: „Vėl švieski man vėl“, „O kaip bėga metai“, „Siselija“, „Sudeginti tiltai“ ir daugelis kitų – atrodo jau niekuomet neišdils iš atminties.
Jau daug visokių jubiliejų buvo atšvęsta, minint „Nerijos“ vardą. Daugelis tapatina „Neriją“ su žinomais Lietuvos dainininkais. Tam tikra prasme po „Nerijos“ vardu yra dainavę nemažai dainininkų. Tačiau visi pamiršta, jog tikrasis „Nerijos” motoriukas buvo ir yra jos ilgamečiai muzikantai. Ir jei dainininkai pabuvę kolektyve keičia adresatą, tai ALEKSAS KASTANAVIČIUS (nuo 1985m. Nerijos ansamblio narys), EGIDIJUS JOVAIŠA (nuo 1987m. ,,Nerijos‘‘ ansamblio narys), ALGIMANTAS LUKŠYS (nuo 1991m. ,,Nerijos‘‘ ansamblio narys) tęsia kolektyvo gyvavimą ir tradicijas. Be abejo – kiek atnaujinę, kiek paaranžavę, bet vis dar atlieka tas senas ir geras dainas.
Organizatoriai žada, kad ne tik plosite ir dainuosite, bet ir neišsilaikysite nešokę!

Humoro klubas su programa „Kelyje 3“
2023-02-25 19:00 | Šiaulių arena
Važiavimas magistraliniais keliais, šunkeliais, greičio viršijimas, nemalonūs pokalbiai su policija, pakelių plėšikai, grobiantys jūsų krovinį ir puolantys vairuotojus beisbolo lazdomis. Ir galiausiai kulminacija – pergalingas šūksnis, įveikus visas kliūtis, greičiausiai ir pelningiausiai atvežus rūpimą krovinį – programą „Kelyje 3“ į Šiaulius!
Į sceną lips:
Paulius Ambrazevičius
Mantas Bartuševičius
Vaidotas Šiožinis
Durys: 18:00
Pasirodymas: 19:00
Pagrindinė renginio informacija
Nuolaidos: netaikomos
Nemokamai: vaikai nemokamai neįleidžiami / N16
Renginio trukmė: ~ 1.30 min.
Pertrauka: nėra

Šokių vakaras. Groja grupė „Dainai“
2023-02-26 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. vasario 26 d. 17 val.

4 Eur

Vasario 26 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies grupė „Dainai“.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel.: +370 683 57 691 arba e. p. kasa@siauliukc.lt.

Jurgos Šeduikytės turas: “Meiles sau diena”
2023-03-01 18:30 | Šiaulių dramos teatras
Jūra unikalių dainų, nesuvaidintų emocijų ir jurgiškų netikėtumų – Meilės sau skirtame ture aplink Lietuvą!
„Noriu, kad tai būtų meilės sau diena. Tegul tie, kas ateis, čiumpa galimybę atsigręžti į save, pabūti su savo mintimis, prisiminti savo pamirštas svajones, pagvildenti kažkodėl neišnaudotas galimybes. Ruošiame jaukią, švelnią programą ir labai daug dirbame tam, kad mano koncertuose žmonės pailsintų protą ir pabūtų meilės santykyje su savastimi“ – atvirauja gilios filosofijos nei gyvenime, nei scenoje nestokojanti atlikėja.
Koncertuose tarp puikiai pažįstamų Jurgos dainų, kuriose ji kviečia lipti stogais, glostyti šunį ar ieško gyvenimo instrukcijos, suskambės ir dar negirdėtų, tačiau atlikėjos viduje ne vienerius metus brandintų melodijų.
Scenoje atlikėja pasirodys su muzikos profesionalais:
Kęstučiu Pavalkiu (fortepijonas ir klavišiniai)
Gediminu Stankevičium (būgnai) (Marijampolė)
Veriančiai autentiška, mylinti muziką, gyvenimą ir save – tokia toji Jurga. Su ja kiekvienas susitikimas yra ypatingas, giliai paliečiantis ir net keičiantis.
Susimatom su Jurga „Meilės sau“ turo po Lietuvą koncertuose!
❤️ Mylėkim ir būkim mylimi ❤️

„Žemaitukų” ir gyvo garso grupės koncertas
2023-03-02 18:00 | Šiaulių kultūros centro Didžioji koncertų salė (Aušros al. 31)
Kovo 2 d. 18 val. Šiaulių kultūros centro Didžiojoje koncertų salėje vyks „Žemaitukų“ koncertas su gyvo garso grupe, kurio metu bus pristatomas albumas – „Jeigu pasaulis priklausytų man“.

Pirmą kartą istorijoje, grupė „Žemaitukai“, žengia didelį žingsnį ir pradeda koncertinį turą per Lietuvą, pristatydami autorinių dainų albumą. Kartu su „Žemaitukais“ gros ir gyvos muzikos grupė. Vaikinų duetas, pavergęs Lietuvą savo skambiais balsais bei nuoširdumu, žada sukurti įdomų reginį. Patys sugebantys groti keletu instrumentų žada prisijungti prie grupės ir kartu kurti muzikos garsus gyvai.

„Žemaitukai“ jau turi apie 20 autorinių dainų, ryškiausios: „Jeigu pasaulis priklausytų man“, „Rinkis mane“, „Dėl to pasaulis nesustoja“, „Gėlės“, „Kol Tu ieškojai sparnų“, „Melagė“, „Dailioji lytis“, „Man pasakyk“ ir kt.

„Mes niekad nesame rengę turo, labai įdomu įvertinti savo jėgas ir suvokti tikrąjį savo gerbėjų kiekį. Atiduosime viską, ką sugebame. Galime pažadėti, kad mūsų širdys priklausys Jums“, – sako grupė „Žemaitukai“.

Renginio trukmė: ~1,5 val. (su pertrauka)

Koncertas „Pavasariniai žiedai 2023“
2023-03-03 19:00 | Šiaulių arena
Žiedus dalins: Irma Jurgelevičiūtė, Rytis Cicinas, grupė „16HZ“, Mia ir grupė „Patruliai“
Pagrindinė renginio informacija
Nuolaidos: netaikomos
Nemokamai: vaikai iki 6 metų amžiaus imtinai (renginio vietoje pateikti amžių įrodantį dokumentą). Asmenys su neįgaliųjų vežimėliais įleidžiami nemokamai. Lydintis asmuo perka pigiausios kainos bilietą.
Renginio trukmė : ~3 val. 30 min.
Pertrauka: yra

Žaismingas spektaklis vaikams „Kakė Makė ir atversta knyga“
2023-03-04 14:00 | Šiaulių kultūros centro Didžioji koncertų salė (Aušros al. 31)
Ei vaikai, maži ir dideli, smalsūs ir išdykę, mylimiausi vaikų herojai Kakė Makė ir Netvarkos nykštukas atkeliauja pas Jus! O kartu su jais į linksmus nuotykius pasiners daugybė jūsų pamėgtų personažų: smagiai valytis dantukus jus mokys Dantukų fėja, visus linksmins šuniukas Čiūčia, stebins iš mėnulio atvykę nykštukai, Kakę Makę aplankys Mamaisa ir Nanaisa. Spektaklyje skambės nuostabios dainelės, šoksime, dainuosime, pramogausime!
Spektaklis „Kakė Makė ir atversta knyga“ pastatytas pagal Linos Žustautės knygeles „Kakė Makė ir dantukų fėjos puota“ bei „Kakė Makė ir pabėgusios ausys“. Jis leidžia į įprastas gyvenimo situacijas pažvelgti kiek kitaip ir žaismingiau įveikti kylančius iššūkius. Ypatingas dėmesys skiriamas interaktyvioms dekoracijoms, kurios tampa svarbi vaidinimo dalis bei mažuosius žiūrovus įtraukia ir priverčia jaustis kaip namuose.

Susitikimas su Nagliu Šulija. Tema: „Dangus, žvaigždės ir mes”
2023-03-05 16:00 - 17:00 | Šiaulių arena
Du dešimtmečius orų pranešėju dirbantis Naglis Šulija yra vienas žinomiausių televizijos eterio veidų. Subtiliu humoru ir šmaikščiomis įžvalgomis žiūrovų širdis užkariavęs sinoptikas kviečia į susitikimą Šiauliuose. Naglis žinomas ir kitame amplua – jau daugiau nei tris dešimtmečius domisi bei gilina žinias astrologijos srityje, sudarinėja horoskopus. Kaip sako pats Naglis, į astrologijos mokslą pasuko vedamas smalsumo, tačiau kuo daugiau domėjosi, tuo paslaptingesnė ir gilesnė ši sritis jam pasirodė.
Renginio metu prisiliesime prie dangaus, žvaigždžių ir mūsų santykio: kaip mus veikia astralinės aplinkybės, ko galime tikėtis iš žvaigždžių kalbos ir ką turėtumėm žinoti. Norime ar nenorime, tikime ar netikime, žvaigždės ir mes esame neatsiejama visuma. O pasinėrus į astrologiją giliau, galime atrasti labai įdomių ir iš pirmo žvilgsnio neįtikėtinų dalykų.
Todėl pakalbėsime ir apie tai, kas svarbiausia – kaip mums visiems svarbūs įvykiai galėtų klostytis apžvelgiamoje ateityje ir svarbiausia – kada gi ta laimė pasieks asmeniškai mus, mieliausius…

Kazimiero Likšos koncertas
2023-03-08 19:00 | Šiaulių arena
Tai jau tapo tradicija, kad kiekvienų metų pradžią Kazimieras Likša skiria savo akustiniam turui per visą Lietuvą. Šį kartą Kazimieras keliauja kartu su nauja muziką, kurią po truputį įrašinėja studijoje ir pristato savo klausytojams.
Prieš kelis mėnesius Kazimieras Likša pristatė dainą „Aš visada šalia“, kuri tapo bene labiausiai mylimu Kazimiero kūriniu. O koncerte Kazimieras pristatys ir kitas dar niekur negirdėtas dainas, kurios po truputį suguls į būsimą atlikėjo albumą.
Kazimiero koncertai visada kupini nuoširdumo, pasakojimų ir šilumos. Tai artimų draugų susitikimas, kurio metu visi bent trumpam pamiršta savo kasdienybę ir neria į savo jausmus bei prisiminimus.
Bus jaukus ir šiltas vakaras. Susitikime.

Lietuvos vaikų ir moksleivių – liaudies kultūros atlikėjų – konkursas „Tramtatulis“
2023-03-09 14:00 | Šiaulių kultūros centro Oranžinė salė (Aušros al. 31)
Šiaulių kultūros centras, būdamas Lietuvos nacionalinio kultūros centro organizuojamo Lietuvos vaikų ir moksleivių – liaudies kultūros atlikėjų – konkurso „Tramtatulis“ koordinatoriumi Šiaulių mieste, 2023 m. kovo 9 d. 14 val. kviečia visus dalyvauti vietiniame rate.
Tai konkursas, kuriame gali dalyvauti vaikai ir jaunimas nuo 3 iki 19 metų.
Jo tikslas – skatinti vaikus ir moksleivius domėtis savo krašto tradicine kultūra, suvokti jos vertę, ugdyti pavienius jaunuosius liaudies dainų, sakytinės kūrybos, instrumentinės muzikos atlikėjus.
Renginio trukmė: ~2 val.

Renginys nemokamas

Lietuvos standartinių ir Lotynų Amerikos šokių čempionatas - pirmenybės
2023-03-11 08:00 - 2023-03-12 17:00 | Šiaulių arena
Kviečiame apsilankyti Lietuvos standartinių ir Lotynų Amerikos šokių čempionate – pirmenybėse ir išvysti nuostabius porų šokių pasirodymus.
Pagrindinė renginio informacija
Nuolaidos: netaikomos
Nemokamai: vaikai iki 6 metų imtinai, neužimantys papildomos sėdimos vietos.
Renginio trukmė :
Pertrauka:
Dėl išankstinių maisto užsakymų renginiams (retoranas, VIP ložės) kreiptis tel. +370 671 34555
Organizatorius: Lietuvos sportinių šokių federacija

Koncertas, skirtas Lietuvos nepriklausomybės atkūrimo dienai paminėti
2023-03-11 17:00 | Šiaulių kultūros centro Didžioji koncertų salė (Aušros al. 31)
Kviečiame kovo 11 d. 17 val. Šiaulių kultūros centro Didžiojoje koncertų salėje (Aušros al. 31) švęsti Lietuvos nepriklausomybės atkūrimą.
Mėgautis muzika šventiniame renginyje kvies atlikėja Monika Marija ir Šiaulių bigbendas (meno vadovas ir dirigentas Raitis Ašmanis). Koncerto vedėja Raimonda Sližienė.
Įėjimas su kvietimais! Vietų skaičius ribotas. Kvietimus bus galima pasiimti Šiaulių kultūros centro kasoje nuo vasario 27 d. 9 val.! Kasos darbo laikas: darbo dienomis 9–18 val., savaitgaliais kasa dirba, jei yra renginių. Kasos tel. +370 683 57 691.
Organizatorius – Šiaulių miesto koncertinė įstaiga „Saulė“, partneris – Šiaulių kultūros centras
Renginį finansuoja – Šiaulių miesto savivaldybė.
Renginys bus filmuojamas ir fotografuojamas.

Renginys nemokamas

Edukacinis užsiėmimas „Velykų raštai“
2023-03-12 10:00 | Šiaulių kultūros centro Amatų dirbtuvės (Aušros al. 31)
Kovo 12 d. 10 val. Šiaulių kultūros centre vyks edukacinis užsiėmimas „Velykų raštai“.
Artėjant Velykų šventei kviečiame išbandyti molinio kiaušinio marginimą šalta glazūra ir pasidaryti mielą suvenyrą sau ar dovanėlę savo artimajam.
Renginio trukmė: ~1–1,5 val.
Dalyvių skaičius: nuo 5 iki 25
Kaina 1 asmeniui: 6 Eur, su nuolaida 3 Eur.
Nuolaida taikoma:
moksleiviui, studentui, pensininkui, pateikusiam LR, ES ar tarptautinį ISIC pažymėjimą, Europos jaunimo kortelę; mokytojui, turinčiam tarptautinį ITIC pažymėjimą; ikimokyklinio amžiaus vaikui; vaikų globos namų auklėtiniui; šeimos namų gyventojui; neįgaliajam; socialiai remtinų moksleivių grupei, pateikusiai sąrašą.
Registracija tel. +370 678 53 171, el. p. vaida.dambrauskiene@siauliukc.lt

Šokių vakaras. Groja Algimantas Butnorius
2023-03-12 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. kovo 12 d. 17 val.

4 Eur

Kovo 12 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~1,5 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Nuotykių komedija „Primadonos“
2023-03-13 18:00 | Šiaulių kultūros centro Didžioji koncertų salė (Aušros al. 31)
Dviem draugams, aktoriams Džekui ir Leo, niekaip nepavyksta užkariauti didžiųjų teatro scenų. Netikėtai išgirdę, kad JAV gyvenanti turtinga dama nemenką palikimą užrašys savo seniai matytiems sūnėnams iš Anglijos, jei tik jie spės atvykti su ja atsisveikinti, nusprendžia imtis naujo vaidmens.
Netikėtai paaiškėja, kad jie visai ne sūnėnai, o dukterėčios! Bet ambicingiems vaikinams tai ne kliūtis. Tapę puikiosiomis Maksina ir Stefanija, jie vyksta į JAV susitikti su „savo tetule“. Amerikoje jų laukia daugybė nuotykių, pinigai ir… netikėtai užklupusi meilė. Galų gale Džekui ir Leo reikės pasirinkti – meilė ar pinigai?
Šią garsiąją Brodvėjaus komediją sukūrė Kenas Ludvigas (Ken Ludwig), kurio kūriniai pelnė daugybę teatro apdovanojimų, o pjesės statomos garsiausiose Brodvėjaus ir Westendo scenose.

Romo Dambrausko ir gyvo garso grupės koncertas
2023-03-16 18:00 | Šiaulių kultūros centro Didžioji koncertų salė (Aušros al. 31)
Kovo 16 d. Šiaulių kultūros centre vyks Romo Dambrausko ir gyvo garso grupės koncertas.

Romas Dambrauskas jau nuo 1985 metų vienas žinomiausių pop muzikos atlikėjų Lietuvoje. Būtent tada prasidėjęs profesionalus muzikanto kelias tęsiasi net keturis dešimtmečius.

Per kūrybinės veiklos metus jis sukūrė daugiau nei 120 dainų, iš kurių nemaža dalis tapo žinomais hitais.

Atlikėjas yra išleidęs daugiau nei dvidešimt muzikinių albumų, kompaktinių plokštelių ir DVD.

Tūkstančiai koncertų Lietuvoje ir užsienyje įrodė, kad tikra ir nuoširdi Romo Dambrausko muzika reikalinga įvairiausiam klausytojui.

Renginio trukmė: ~1,5 val.

Daugiaaukštė absurdo komedija „Liftas į dangų“. BARDAI.LT
2023-03-16 18:30 | Šiaulių dramos teatras
Pagal A. Slapovskio pjėsę
Režisierius – Saulius Bareikis
Scenografas – Vidas Ribokas
Kostiumų dailininkė – Birutė Mikėnaitė – Zorskienė
Šviesų dailininkas – Gabrielius Varnauskas
Kompozitoriė – Monika Zenkevičiūtė – Monikazė

Spektaklio/renginio aprašymas Aktorius, režisierius, pedagogas Saulius Bareikis pristato daugiaaukštę pjesę su rūsiu ir stogu „Liftas į dangų”.
Gimimas ir mirtis, susitikimai ir išsiskyrimai, viltis ir desperacija – visa tai telpa tipiniame miesto daugiaaukštyje. Spektaklis pasakoja septynias juokingas ir liūdnas, naivias ir filosofines istorijas apie tai, kaip kartais žmonėmis sunku žengti žingsnį vienam link kito. Tai septynios novelės apie tarpusavio supratimo stoką ir vienatvę, gyvenimą ir mirtį, atsitiktinumą ir dėsningumą ir, žinoma, apie meilę – tokią įvairiapusę ir tokią nuostabią. Istorijos, tarsi mozaika, papildo viena kitą ir, visai kaip gyvenime, tarpusavyje persipina.
Spektaklio veiksmas vyksta įprastame daugiabutyje, o jis – tarsi mūsų pasaulio atitikmuo. Šiame pasaulyje vaidinamos mažos tragedijos ir didelės dramos, linksmos komedijos ir širdį veriančios melodramos. Vaizduojamas įprastas, tačiau įvairus, nenuspėjamas, sudėtingas gyvenimas, o iš pirmo žvilgsnio rami kasdienybė staiga pasikeičia, kai ribos yra peržengiamos. Viskas trapu…
Spektaklyje dažnas pažins save (tik ar išdrįs?), tarsi per padidinamąjį stiklą pamatys savo ir artimojo baimes bei silpnybes.
,,Mielieji, jeigu gyvenate ir jus kankina neišsprendžiamos problemos – negalite užmigti, išvengti konfliktų su artimaisiais ir panašiai – neskubėkite pas psichoterapiautą… Tiesiog apsilankykite spektaklyje ,,Liftas į dangų”, po kurio, neabejotinai į gyvenimą pažvelgsit kitomis akimis”, – kviečia režisierius Saulius Bareikis.

Gabrieliaus Vagelio koncertas
2023-03-17 20:00 | Šiaulių arena
Gabrielius Vagelis su grupe sugrįžta į Šiaulius! Kovo 17 d. Šiaulių arenoje charizmatiškasis atlikėjas surengs vieną didžiausių savo solinių koncertų karjeroje.
2022-ieji dainų autoriui ir atlikėjui Gabrieliui Vageliui neabejotinai buvo vieni ryškiausių karjeros metų: subūręs milžinišką fanų bazę, rinkdamas sausakimšas koncertų sales, išleidęs vieną hitą po kito, dainininkas 2023-iuosius pasitiko su dar didesnėmis ambicijomis – užkariauti didžiosios „Eurovizijos“ sceną su savo naujausia daina „Šauksmas“.
Išskirtinis atlikėjo balsas ir jausminga kūryba, susipynusi su elektroninės muzikos garsais, dovanoja užburiančias bei įsimenančias dainas. Koncerto metu išgirsite naujus ir jau puikiai pažįstamus kūrinius, tarp kurių ir vieni didžiausių 2022 m. lietuviškų hitų „Man trūksta dienų“ bei „Man moji“. Nepamirštamas vakaras su Gabrieliumi Vageliu ir jo grupe jau kovo 17 d. Šiaulių arenoje.

Koncertas „Svingo išdaigos“
2023-03-18 17:00 | Šiaulių kamerinė salė „Polifonija“
Džiazo orkestras „Romuva“, gyvuojantis jau 11 metų, yra daugkartinis Lietuvos pučiamųjų instrumentų orkestrų čempionatų prizininkas ir nugalėtojas. Nuolat dalyvaujantis daugybėje Šiaulių miesto ir respublikinių festivalių, įvairiuose konkursuose ir šventėse. 4 kartus dalyvavo tarptautiniuose bigbendų festivaliuose Šiauliuose su didžiausiomis Lietuvos ir pasaulio džiazo žvaigždėmis. Taip pat, 2022 metų pavasarį orkestras tapo Europos mėgėjų bigbendų čempionato pirmosios vietos laimėtojas Liuksemburge.Dar vienas įdomesnių faktų, susijusių su orkestru, kuris galbūt galėtų ir intriguoti žiūrovus – didžioji dalis muzikantų, kurių yra apie 20, nebaigę muzikos mokyklos ir groti išmoko tik atėję į orkestrą.Koncertas vyks kovo 18 d. 17 val. koncertų salėje ,,Polifonija” (Aušros al. 15, Šiauliai). Įėjimas nemokamas.

Humoro vakaras „Pavasario juokeliai“
2023-03-18 18:00 | Šiaulių kultūros centro Didžioji koncertų salė (Aušros al. 31)
Kovo 18 dieną 18 val. Šiaulių kultūros centre laukia humoro vakaras „Pavasario juokeliai“, kurio metu gerą nuotaiką dovanos Lietuvos anekdotų karalius Raimondas Šilanskas, garsiausia Lietuvos pensininkė – Apolonija (Asta Baukutė), vakaro metu muzikuos grupė „Vairas“. Renginio vedėjas – Grafas (Raimondas Bingelis).
Renginio trukmė: ~2 val.

Grupės „Ambrozija“ koncertas „Muzikinės piršlybos“
2023-03-21 18:00 | Šiaulių kultūros centro Didžioji koncertų salė (Aušros al. 31)
Kovo 21 d. 18 val. Šiaulių kultūros centro Didžiojoje koncertų salėje vyks grupės „Ambrozija“ koncertas „Muzikinės piršlybos“.
„Žodžiu, šitokios naujienos… rudenį trumpėja dienos, bet ilgesnės daros naktys ir mergiotėms ima sektis“. Vėstant orams, kažkur reikia ieškoti šilumos. O kas labiau sušildys jeigu ne meilė. O kokia gi meilė be piršlybų? O kaip visi žinote, piršlybose įvyksta įvairių netikėtumų, nenumatytų ir netgi komiškų situacijų. Ne veltui liaudyje sakoma, kad piršlio liežuvis be kaulo. Todėl ateikite ir pasiklausykite humoristinių meilės romansų, kuriuos dainuos jūsų geras pažįstamas Bronius – Tata, nuotakų ieškosime su patyrusiu piršliu Beausiu, su ŠEDUVOS BERNAIS „rašysim laiškelį“, NALŠIA panardins į gražiausių romansų sūkurį, o iš SADŪNŲ sužinosim, „Oi kur reiks tas mergas dėt“.
Kiekvienas žiūrovas iš koncerto išeis ir su gera nuotaika, ir su vertingais prizais, ir, galbūt, suradęs naują meilę.
Renginio trukmė: ~2 val.

Humoro, magijos ir muzikos vakaras
2023-03-22 18:00 | Šiaulių kultūros centro Kamerinė salė (Aušros al. 31)
Kovo 22 dieną 18 val. Šiaulių kultūros centre vyks humoro, magijos ir muzikos vakaras.
Pirmą kartą gyvai ponia su rankšluosčiu ant galvos žengs į platųjį pasaulį.
Kartu scenoje pasirodys ir Baltijos šalių rekordininkas, penktas pasaulyje, pradanginęs pastatą nuo žemės paviršiaus, iliuzionistas EMMAGiC bei Gerda Zaptoriūtė – projekto „X-Faktoriaus“ finalistė, išskirtinio balso ir tembro savininkė, kurios pasirodymu pasidalino „XFAKTOR GLOBAL“.
Humoro, magijos ir muzikos vakare laukiami visi.
N-16
Renginio trukmė: ~1,5 val.

Jubiliejinis šou „Visų laikų auksiniai hitai“
2023-03-23 18:00 | Šiaulių kultūros centro Didžioji koncertų salė (Aušros al. 31)
Kovo 23 d. 18 val. Šiaulių kultūros centrą sudrebins grupės „Hiperbolė“ legenda, dainų autorius ir atlikėjas – Viktoras Prapras.
Šou „Visų laikų auksiniai hitai“ – tai dainų, šokio ir muzikos „fiesta“, kurioje skambės visų laikų gražiausi grupės „Hiperbolė“ kūriniai. Gerai žinomi hitai su kuriais užaugo jau kelios muzikos mylėtojų kartos, daugeliui primins jaunystę, gražiausius išgyvenimus bei dar kartą pakvies patirti teigiamas emocijas.
Šiame nuotaikingame šou džiugins koncerto svečiai– TV projekto „Šok su žvaigžde“ dalyviai, o išskirtinis maestro Viktoro Prapro pasirodymas nepaliks abejingų.
Gerą nuotaiką garantuojame!
Renginio trukmė: ~1,5 val.

Interaktyvus spektaklis-šou vaikams „Šunyčiai kompiuterinio žaidimo labirintuose“
2023-03-25 12:00 | Šiaulių kultūros centro Didžioji koncertų salė (Aušros al. 31)
Niekam ne paslaptis, kad šunyčiams, kaip ir vaikams, labai patinka kompiuteriniai žaidimai. Tačiau vienas šuniukas Maršalas niekaip negali jiems atsispirti ir nejaučia saiko. Jis nori juos žaisti visur ir visada. Šunyčiui tampa neįdomūs draugai, namai ir visa supanti aplinka. Tad vieną dieną jį pagrobia kompiuterinių žaidimų vampyrai…
Šunyčių komanda nedelsiant leidžiasi gelbėti draugo. Jiems teks prašyti superherojų pagalbos įveikiant žaidimo labirintus, gelbėjant didžiąją pandą bei akis į akį susiduriant su paslaptinguoju drakonu.
Tai visiškai nauja istorija iš šunyčių gelbėtojų komandos gyvenimo, praturtinta muzikos, šviesų ir vaizdo projekcijų.
Vaikams iki 3 m. (neužimant papildomos vietos, su suaugusiojo priežiūra) įėjimas nemokamas.
Renginio trukmė: ~1 val.

Mados ir grožio mugė DESIGN FOR LIFE
2023-03-26 10:00 - 17:00 | Šiaulių arena
Ką naujo šį sezoną sukūrė Lietuvos mados ir grožio prekių ženklai? Kokios šio pavasario ir ateinančios vasaros tendencijos? Kuo pasipuošime? Patinka nuolaidos?
Visa tai gyvai ir dar daugiau – KOVO 26 d., Šiaulių arenoje.
Joje Tavęs lauks:
• Lietuvos mados ir grožio kūrėjai;
• stilingai drabužiai ir jų deriniai tiek laisvalaikiui, tiek į šventę;
• aksesuarų gausa tiek moterims, tiek vyrams;
• kosmetikos ir grožio priemonių naujienos;
• gausus asortimentas vaikams: drabužiai, aksesuarai, žaislai, dovanų idėjos;
• jaukių bei stilingų namų interjero detalėmis;
• dovanos ir kiti malonūs siurprizai.
PASIŽYMĖKITE DATĄ – kovo 26 d., nuo 10 iki 17 valandos.
ĮĖJIMAS NEMOKAMAS.
DESIGN FOR LIFE – didžiausias keliaujantis mados renginių ciklas Lietuvos miestuose, suburiantis virš 100 unikalių kūrėjų, stiliaus žinovų ir grožio prekių atstovų.

Mugė „Turime Tau darbą!“
2023-03-26 12:00 - 17:00 | Šiaulių arena
„Turime Tau darbą!“ – pirmoji Lietuvoje mugė, skirta darbuotojams ir darbdaviams iš visų veiklos sričių!
Pagrindinis mugės tikslas – padėti įmonėms efektyviai pristatyti turimas laisvas pozicijas ir pritraukti naujus darbuotojus, o darbo ieškantiems asmenims – be ilgų virtinių „online“ darbo pokalbių susitikti su potencialiu darbdaviu ir jį išsirinkti.
Suteikti sąlygas kursus ir mokymus rengiančioms įstaigoms ar asmenims pristatyti savo paslaugas ir kartu supažindinti fizinius asmenis su kompetencijų ugdymo galimybėmis.
Kviečiame apsilankyti mugėje jei:

ieškote darbo;
norite keisti profesiją / kryptį;
norite sužinoti apie konkrečios įmonės darbo specifiką;
Jums įdomi darbo rinka ir jos galimybės.

Mugės dalyvius paskelbsime netrukus!
Mugė vyks kovo 26 dieną, Šiaulių arenoje.
Norintiems dalyvauti ir pristatyti savo įmonę, registracija: www.turimetaudarba.lt
Įėjimas nemokamas. Renginyje bus fotograjuojama ir filmuojama.
